સાહીત્યનાં સ્વરુપોમાં બદલાય શક્ય છે તો, ભાષાની લઢણોમાં પણ ફેરફારો થયા જ છે. વાક્યોમાંના શબ્દોએ વ્યાકરણગત સ્થાનોમાં ફેરફારો કર્યા છે. વાક્યોમાંના આવા કેટલાક ફેરફારોએ અસલ ગુજરાતીને નવાં અપનાવાયેલાં સ્વરુપોને ભાવાનુરુપ બનાવવામાં ફાળો આપ્યો છે. નર્મદ–દલપતના ગુજરાતીને યથાતથ રાખીને આજનું સાહીત્ય ધારી અસર ઉપજાવી શકે તે બહુ શક્ય નથી. એટલે વાક્યરચનાઓ અને વાક્યની લઢણોનું બદલાવું સહજ જ નહીં પણ અનીવાર્ય પણ બને છે.